cyanic-selkie/wikianc huggingface dataset:
GameCube
GameCube დადებითად იქნა მიღებული კრიტიკოსების მხრიდან; ის დაახასითეს როგორც ფათო პროგრამული ბიბლიოთეკისა და მაღალი ხარისხის თამაშების მქონე კონსოლად, თუმცა, ზოგიერთებმა, გააკრიტიკეს დიზაინისა და შესაძლებლობების ნაკლებობის გამო. მსოფლიოს მასშტაბით, გაყიდული იქნა 21.74 მილიონი ეგზემპლარი. 2007 წელს შეწყდა მისი წარმოება და თამაშებით მხარდაჭერა. GameCube-ის მემკვიდრე არის Nintendo Wii, გამოშვებული 2006 წლის ნოემბერს.
სქოლიო
კატეგორია:სახლის ვიდეო თამაშების კონსოლები კატეგორია:Nintendo GameCube კატეგორია:Power-ის არქიტექტურა კატეგორია:მეექვსე თაობის ვიდეო თამაშების კონსოლები კატეგორია:Nintendo-ს კონსოლები კატეგორია:2001 წელს წარმოდგენილი პროდუქტები
აზერბაიჯანის ეკოლოგიისა და ბუნებრივი რესურსების სამინისტრო
აზერბაიჯანის ეკოლოგიისა და ბუნებრივი რესურსების სამინისტრო (Аzərbaycan Respublikasinin Ekologiya və Təbii Sərvətlər Nazirliyi) — პასუხისმგებელია ქვეყანაში საქმიანობის რეგულირებაზე, რომელიც ეხება ეკოლოგიას, გარემოს დაცვას და აზერბაიჯანის ბუნებრივი რესურსების გამოყენებას. სამინისტროს ხელმძღვანელობს მუხტარ ბაბაევი.
ისტორია
აზერბაიჯანის ეკოლოგიისა და ბუნებრივი რესურსების სამინისტრო დაარსდა 2001 წლის 23 მაისს, პრეზიდენტ ჰეიდარ ალიევის  ბრძანებულებით. სამინისტროს ამჟამინდელი საქმიანობა ხორციელდებოდა რამდენიმე სახელმწიფო უწყების მიერ, მაგალითად, ეკოლოგიისა და ბუნებრივი რესურსების გამოყენების სახელმწიფო სამეთვალყურეო კომიტეტის, გეოლოგიისა და მინერალების რესურსების სახელმწიფო კომიტეტის, სახელმწიფო თევზის ინდუსტრიის და ჰიდრომეტეოროლოგიის სახელმწიფო კომიტეტის მიერ და მათი დებულებები დეცენტრალიზებულ იქნა. განკარგულებამ გააუქმა ყველა ეს ინსტიტუტი და მათი საქმიანობის ცენტრალიზებული სახელმწიფო რეგულირება მოახდინა. ისინი ახალმა სამინისტრო ჩაანაცვლა.
ეკოლოგიისა და ბუნებრივი რესურსების სამინისტროს დაარსების დღიდან ერთ – ერთი პრიორიტეტი იყო განათლება და საზოგადოების ინფორმირებულობა გარემოს დაცვის სფეროში, როგორც მისი მრავალმხრივი საქმიანობის ნაწილი. აზერბაიჯანის რესპუბლიკაში გარემოსდაცვითი განათლების უზრუნველსაყოფად შეიქმნა ეკოლოგიისა და ბუნებრივი რესურსების სამინისტროში გარემოსდაცვითი ადვოკატირების განყოფილება.
სტრუქტურა
სამინისტროს ხელმძღვანელობს მინისტრი, რომელსაც ჰყავს სამი  მოადგილე. სამინისტროს ძირითადი ფუნქციებია ბუნებრივი რესურსების შესახებ ინფორმაციის ბაზის გაძლიერება, ნოუ-ჰაუ, რესურსების გამოყენება და დაცვა, გარემოს დაცვა, რესურსების ბიოლოგიური მრავალფეროვნების დაცვა, შიდა წყლებში და კასპიის ზღვის აზერბაიჯანული ნაწილის ბიოლოგიური რესურსების გამოყენების რეგულირება, მათი დაცვა; ქვეყნის გეოლოგიის მონაცემთა ბაზის შექმნა, წიაღის დაცვა, ნორმატიული აქტების მომზადება ტყეების გამოყენების, გაფართოების, შექმნასა და დაცვაზე და ა.შ. სამინისტრო ასევე ავრცელებს ინფორმაციას აზერბაიჯანის ოკუპირებულ ტერიტორიებზე არსებული გარემოსდაცვითი ვითარების შესახებ, მაგალითად, აზერბაიჯანის ფიზულის რეგიონში ტყის განადგურების შესახებ.
საქმიანობა
2017 წელს აზერბაიჯანის რესპუბლიკის ეკოლოგიისა და ბუნებრივი რესურსების სამინისტრო მუშაობდა გარემოს დაცვის სფეროში, ასევე საერთაშორისო თანამშრომლობის სფეროში. გარემოსდაცვითი პრობლემები უნივერსალური ამოცანაა, გარემოს დაცვის სფეროში სხვა ქვეყნებთან და ორგანიზაციებთან ხელშეკრულებების გაფორმებას და საერთაშორისო კონვენციებთან შეერთებას დიდი მნიშვნელობა აქვს ამ სფეროში. 2017 წლის 20 ივნისს, ბაქოში, აზერბაიჯანის რესპუბლიკის პრეზიდენტის ბრძანებულების თანახმად, „აზერბაიჯანის რესპუბლიკასა და ლატვიის რესპუბლიკას შორის ეკონომიკური, სამეცნიერო, ტექნიკური და კულტურული თანამშრომლობის მთავრობათაშორისი კომისიის ახალი შემადგენლობის დამტკიცების შესახებ“, სამეცნიერო და ტექნიკური სამთავრობათაშორისი კომისიის მე-7 სხდომა გაიმართა. განხილულ იქნა  კულტურული თანამშრომლობის საკითხები ტრანსპორტის, კომუნიკაციების, ენერგეტიკის, სოფლის მეურნეობის, ტურიზმისა და ეკონომიკის, სავაჭრო და ინვესტიციების სფეროში და სხვა სფეროებში.
2017 წლის 14-16 ნოემბერს, ბაქოს საგამოფენო ცენტრში გაიმართა მე-8 საერთაშორისო გამოფება Caspian Ecology 2017, ბაქოს საგამოფენო ცენტრში. ღონისძიებას ესწრებოდნენ სამთავრობო უწყებები, აზერბაიჯანის, გერმანიის, ბრიტანეთის, ისრაელისა და სხვა ქვეყნების მონაწილეობით. გამოფენის ფარგლებში გაიმართა კონფერენცია „ფუნქციონალური ეკოლოგია და გარემო“. გარემოს დაცვის სფეროში მიღწეული პროგრესი ასევე ასახულია არაერთი საერთაშორისო ორგანიზაციის მიერ მომზადებულ მოხსენებებში. რეგულარულად წარედგინება ყველა გარემოსდაცვითი კონვენცია, რომლებშიც გაერთიანებულია აზერბაიჯანის რესპუბლიკა, და მიიღება შესაბამისი ზომები ამ კონვენციიდან გამომდინარე ვალდებულებების შესასრულებლად.
2017 წლის 24 აპრილს გაეროს ბიოლოგიური მრავალფეროვნების კონვენციასთან თანამშრომლობის ფარგლებში ჩატარდა რეგიონალური სემინარი გარემოსდაცვითი და ბიოლოგიური მნიშვნელობის მქონე საზღვაო ტერიტორიებზე, მათ შორისაა შავი ზღვის დაბინძურების კონტროლის კომისიის სამდივნო და კასპიის ზღვის საზღვაო გარემოს დაცვის ჩარჩო კონვენციის სამდივნო. სემინარს ესწრებოდნენ ბულგარეთის, საქართველოს, ირანის, ყაზახეთის რესპუბლიკის, რუმინეთის, თურქეთის, თურქმენეთისა და უკრაინის წარმომადგენლები, და რუსეთის ფედერაციის, ასევე საერთაშორისო ორგანიზაციები, შესაბამისი სამთავრობო უწყებები და არასამთავრობო ორგანიზაციების წარმომადგენლები.
2017 წლის 1-23 ნოემბერს გაიმართა კომისიის პირველი საკოორდინაციო მთავრობათაშორისი სხდომა კასპიის ზღვის ბიოლოგიური რესურსების კონსერვაციის, რაციონალური გამოყენებისა და მართვის შესახებ, კასპიის ხუთ ქვეყანას - აზერბაიჯანის რესპუბლიკას, ირანის ისლამურ რესპუბლიკას, ყაზახეთის რესპუბლიკას, რუსეთის ფედერაციასა და თურქმენეთს შორის. ამ მოვლენის შედეგად, ოქმების ორიგინალი, რომელსაც ხელს აწერენ კომისიის წარმომადგენლები კასპიის საავტომობილო სახელმწიფოებზე რუსულ და სპარსულ ენებზე, წარდგენილ იქნა აზერბაიჯანის რესპუბლიკის საგარეო საქმეთა სამინისტროში შეთანხმების მე-10 მუხლის შესაბამისი პუნქტის შესაბამისად.
2017 წელს მომზადდა ორმხრივი გარემოსდაცვითი დოკუმენტები უამრავ ქვეყანასთან, მათ შორის ესტონეთთან, კატართან, საფრანგეთთან, ისრაელთან, შვედეთთან, ჩრდილოეთ მაკედონიასთან, მოლდოვასთან, ეგვიპტესთან, არაბეთის რესპუბლიკასთან, ლიეტუვასთან, სლოვაკეთსა და თურქმენეთთან. ამავე წელს ხელი მოეწერა ურთიერთგაგების მემორანდუმს აზერბაიჯანის რესპუბლიკის მთავრობასა და კატარის მთავრობას შორის ველური ბუნების დაცვისა და მისი გადაშენების საფრთხის წინაშე მყოფი ბუნებრივი გარემოს დაცვის სფეროში თანამშრომლობის შესახებ.
ნაბაკევის თემი (მრავალმნიშვნელოვანი)
ნაბაკევის თემი შეიძლება აღნიშნავდეს:
დიოსკურიის ციხე
დიოსკურიის ციხე — ციხე ქალაქ სოხუმში, სოხუმის მუნიციპალიტეტი, აფხაზეთის ავტონომიური რესპუბლიკა, საქართველო.
ციხე აგებულია რომაელების მიერ, ძვ. წ. I საუკუნის II ნახევარში ანტიკური ქალაქის დიოსკურიის აღების შემდეგ, ძველი ციხესიმაგრის ნანგრევებზე. ამ დროიდან ციხეში რომაელი მეციხოვნეები იდგნენ. 131 წელს, საინსპექციო მოგზაურობისას, ციხე და რომაული გარნიზონი მოინახულა რომაელმა დიდმოხელემ და ისტორიკოსმა ფლავიუს არიანემ (95-175 წწ.). ციხე VI საუკუნემდე არსებობდა. ნაპირის დაწევისა და ზღვის შემოჭრის შედეგად დიოსკურიის ციხის ნანგრევები ამჟამად სოხუმის ყურის ფსკერზეა. ციხე წარმოადგენს საკმაოდ დიდ ნაგებობას, რომლის სამხრეთი ნაწილი ზღვას აქვს მიტაცებული. ეზოს ფართობი დაახლ. 1200 კვ მეტრია. ციხე გეგმით წაგრძელებულია აღმოსავლეთ-დასავლეთის მიმართულებით. ციხის კუთხეებში გოდოლები იყო მოწყობილი, რომელთაგან ორი ჩრდილოეთი გოდოლი უკეთ შემორჩა. სოხუმის სანაპიროს მშენებლობისას, 1956 წელს, ზღვისპირა კედელი ააფეთქეს, ხოლო მოგვიანებით, სამხრეთ-დასავლეთ კუთხის გოდოლზე რესტორანი ,,დიოსკურია“ დააშენეს. მეოთხე გოდოლი იმდენადაა დანგრეული, რომ თითქმის აღარ იკითხება. სანაპირო ბულვარი ძეგლს ორ, ჩრდილო და სამხრეთ ნაწილებად ჰყოფს. ციხის სამშენებლო მასალად გამოყენებულია ყორექვა და კირის დუღაბი. 1578 წელს ქალაქი თურქებმა დაიპყრეს და ციხე თავიდან ააშენეს. XVIII ს. მიწურულსა და XIX საუკუნის დასაწყისში აქ იყო აფხაზეთის მთავართა რეზიდენცია. 1810 წლის ივლისში რუსეთის ჯარის დესანტმა ხანგრძლივი დაბომბვის შემდეგ ციხე იერიშით აიღეს. ამ დროიდან ციხეში რუსული ჯარის ნაწილი ჩადგა. რუსებმა ციხე შეაკეთეს. XX საუკუნის პირველ მეოთხედში ციხე საპყრობილედ გამოიყენებოდა. ციხის კედლები მძიმე ფიზიკურ მდგომარეობაშია და სასწრაფო კონსერვაციას საჭიროებს.
ამჟამად ტერიტორია ოკუპირებულია რუსეთის მიერ, რის გამოც ციხის შესწავლა და შესაბამისი სამუშაოების ჩატარება შეუძლებელია. ციხის კედლები მძიმე ფიზიკურ მდგომარეობაშია და იგი სასწრაფო კონსერვაციას საჭიროებს.
რესურსები ინტერნეტში
კატეგორია:სოხუმის მუნიციპალიტეტის ციხესიმაგრეები
ბემბა
ბემბა — მსხვილი ეთნიკური ჯგუფი, რომელიც ძირითადად სახლობს ლუაპულისს და კოპერბელტის პროვინციებში, ასევე ზამბიის ჩრდილოეთ ნაწილსა და კონგოს დემოკრატიული რესპუბლიკის პროვინცია კატანგაში, ხოლო განცალკევებული ჯგუფები ცხოვრობენ ტანზანიაში.
განსაზღვრა და ადგილმდებარეობა
სიტყვას „ბემბმა“ მრავალი მნიშვნელობა გააჩნია თანამედროვე ზამბიაში. ბემბას ჯგუფის ბირთვი ცხოვრობს ლუბემბას ზეგანის გარშემო, ჩრდილოეთ პროვინციაში. ასევე, დაახლოებით კიდევ 20 ჯგუფი ცხოვრობს ლუაპულას პროვინციაში, სამხრეთ კატაგანაში (კონგოს დემოკრატიული რესპუბლიკა) და კოპერბელტის პროვინციის სასოფლო მხარეებში, ლაპარაკობენ იჩიბემბას დიალექტით და თვლიან, რომ ახლოს არიან ბემბას ჯგუფის ბირვთთან. ისინი თავიანთ თავებს უწოდებენ კონკრეტული ჯგუფის სახელებს — აუი, ბისა, უნგა და ა.შ. მაგრამ ქალაქურ არეებში ტენდენციურად იყენებენ სახელს „ბემბა“. ბემბა ყველაზე მნიშვნელოვანი ეთიკური ჯგუფია კოპერბელტის, ენდოლას, მუფულირას, ლუანშიას, ჩინგოლას, და ჩილაბომბის ქალაქურ ნაწილებში.
ჰერთლანდის ზეგანის სიმაღლე აღწევს დაახლოებით 1300 მეტრს და მდებარეობს 10° დან 12°სამხ და 30° დან 32° აღმ. ის იწყება მდინარე ბანგვეულუს დაბლობიდან, სამხრეთ-დასავლეთით აქვს ლუაპულას ველი, ტბა ტანგანიიკა და ლუანგვას ველი ჩრდილო-აღმოსავლეთით. მდინარე ჩამბეში, რომელიც კვებავს ბანგვეულუს მდინარეს და აყალიბებს სამხრეთ კონგოს მდინარის აუზის ნაწილს, მიედინება მისი ცენტრისკენ. ზეგანი შედგება კრისტალური ქვებისგან, რომლებიც მდიდარია მინერალებით, მაგრამ ხელს უწყობს ნიადაგის გამოფიტვას. ბუნებრივი მცენარეულობა მოიცავს მრალი ხისგნა შემდგარ მცირე ტყეებს სავანას ტყეებში.
დემოგრაფია
ბემბას ტომის პოპულაცია დაახლოებით 400,000-ია, იმათი გამოკლებით ვინც სამუდამოდ დასახლდა ქალაქის არელაში. პირველი კოლონიურო აღწერა ხდებოდა 1910-1930 წლებში, როდესაც რიცხვი 100,000-ს აღწევდა, ხოლო 1963 წელს რიცხვი გახდა 250, 000. იმ ხალხის ჩათვლით, რომლებიც სამუდამოდ დასახლდნენ ქალაქურ არეაში, ბემბას მოსახლეობა 741,114-ს აღწევს. ხოლო იმათი რიცხვი ვისი პირველი სამეტყველო ენაცაა იჩიბემბა დაახლოებით 3.7 მილიონია.
ლინგვისტიკა
იჩიბემბა შედგება რამდენიმე დიალექტისგან, რომლებიც ასოცირდება ბემბას ეთნიკურ ჯგუფებთან და აღენიშნება მცირე განსხვავებები გამოთქმისას და ფონეტიკურად. ქალაქური დიალექტი სახელად „ქალაქი ბემბა“ ფართოდ გამოიყენება კოპერბელტ-ტაუნსში და შეიცავს რამდენიმე ნასესხებ სიტყვას ინგლისურიდან ზამბიაში და ფრანგულიდან სამხრეთ კონგოს დემოკრატიულ რესპუბლიკაში. პორტუგალიური ნასესხები სიტყვები აღნიშნავს მეცხრამეტე საუკუნის სავაჭრო კონტაქტებს. იჩიბემბა არის ცენტრალური ბანტუ ენა, ბანტუ ენათა ჯგუფი არის ნიგერ-კონგოთა ოჯახის ქვეშტო.
ისტორია და კულტურული ურთიერთობები
ბემბას ზეპირი ტრადიცია ბრუნდება უკან, როდესაც მოხდა ბელადების მიგრაციას ქვეყნა ლუბაში (კოლა). კოლას მეფე, მუკულუმპემ ცოლად შეირთო ქალი, რომელიც ნიანგების კლანს ეკუთვნოდა და ჰქონდა სპილოს ყურები. ჰყავდა სამი ვაჟი-კატონგო, ჩიტი და ნკოლე და გოგონა-ჩილუფია. მამისთან კონფლიქტის შემდეგ ჩიტი და ნკოლე გაიქნენ აღმოსავლეთის მიმართულებით, მათ შეუერთდათ მათი ნახევარძმები ჩიმბა, კაპასა,კაზემბე და მათი და ჩიულუფია. ჩიტსა და ნკოლეს შორის სასიკვდილო ბრძოლის შემდეგ ჩილუფიას შვილი გახდა ბელადი. როდესაც ისინი მკვდარ ნიანგს გადაეყარნენ გადაწყიტეს იმ ტერიტორიაზე დასახლება. ამიტომ დაერქვათ მათ ნინაგთა კლანი.ჩილუფიას სახელი გახდა ჩიტიმუკლო ან დიადი ჩიტი.
ისტორიკოსები ბევრს კამათობენ იმაზე ეს ისტორია ისტორიული ფაქტია თუ მითური ამბავი.ლეგენდა სავარაუდოდ მოგვითხობს ლუბას ან ლუნდას ბელადების მიგრაციას, რასაც ადგილი ჰქონდა 1700 წლამდე. მიგრაციამდე იქ ცხოვრობდნენ ადგილობრივი ადამიანები, რომლებიც საუბრობდდნენ ბანთუს ენაზე, რომელიც ძალიან ჰგავს თანამედროვე იჩიბემბას და გააჩდნა გარკვეული კულტურული და ეკონომიკური ჩვეულებები, იმათთან ვინც იპოვა ის ლუბა/ლუნდას დაპყრობის შემდეგ. ისინი ამ არეაში დასახლდნენ დაახლოებით 1000 ლით ადრე. ლუბ/ლუნდას ბელადებმა არ შეცვლაეს კულტურული და ეკონომიკური ჩვეულებები, რომლებიც ადგილობრივებს გააჩნდათ, ისინი ითვისებდნენ მათ. 1840 წლამდე ბემბას ყველაზე დიდი გამოწვევა იყო მუათა მაზემბეს, აღმოსავლეთ ლუნდას სამეფო, რომელიც დააარსებული იყო ლუაპულას ველზე. 1840 წლის შემდეგ ნგონიმ, სამხრეთ აფრიკიდან გამოიწვია ბემბა არადამაჯერებელი ბრძოლების სერიაში, გადამწყვეტ ბრძოლამდე 1870 წელს, რამაც გამოიწვია ნგონის უკან დახევა. ადგილობრივი გაცვლა-გამოცვლა კრინისა და მარილის ძალიან მნიშვნელოვანი იყო ბელადების ძალა-უფლების კონსოლიდაციისთვის,მაგრამ შორეული ვაჭრობა მონებით, სპილოს ძვლით და სპიტიანი სასმელით პორტუგალიელებთან და სვაილის მოსახლეობასთან აღმოსავლეთ სანაპიროსთნ განამტკიცა ბემბას სახელმწიფოებრივი წყობა, რომელმაც თვის ზენიტს 1870 წელს მიაღწია.
პირველი წერილობითი წყარო
1880-იან და 1890-იან წლებში ევროპული დაპყრობა და კოლონიზაცია დაიწყო. ლონდონის მისიონერულმა საზოგადოებამ და თეთრ კათოლიკე მამებმა დააწესეს სადგურები ბამბიას სახელმწიფოს საზღვარზე. 1890იანი წლებისთვის ბრიტანულ სამხრეთ აფრიკულმა კომპანიამ დაიწყო ხელშეკრულებებზე ხელის მოწერა თავკაცებთან. ევროპელებმა გააფართოვეს შიდა ბაზარები კონკურენტ ჩითიმუკულს და მვამბას ავტორიტეტებთან, რამაც ხელი შეუწყო ევროპულ კოლონიალიზმთან ორგანიზებული თავდაცვის ნაკლებობას. კოლონიალური პერიოდის დროს ბემბა გახდა მნიშვნელოვანი ტერიტორია სპილენძის საბადოებისა. ბემბას მეთაურების ძალები შეამცირა კოლონიალურმა ადმინისტრაციამ, მაგრამ გარკვეულმა თავკაცებმა, ჩითიმუკულუს ჩათვლის, შეინარჩუნეს ავტორიტეტი.
ბემბა მხარში ამოუდგა ჩა ჩა ჩას ბრძოლას დამოუკიდებლობისათვის, რასაც ხელმძღვანელობდა გაერთიანებული ეროვნული დამოუკიდებლობის პარტია (UNIP). პირველი ზამბიელი პრეზიდენტი, კენეტ ნაუნდა, არ იყო წარმოშობით ბემბადან, მაგრამ იზრდებოდა და სწავლობდა ბემბას ქვეყანაში. ბემბას UNIPისადმი მხარდაჭერა უარყვეს ლუმპას ეკლესიის ბრუტალური რეპრესიის შემდეგ.
სამოცდაათიანებში სიმონ კეპვივის გაერთიანებული პროგრესული პარტიის გავლენა გაძლიერდა. დიდი იყო ბემბას მხარდაჭერა ფრედერიკ ჩილუბას მთავრობისადმი, რომელმაც დემოკრატიულ არჩევნებში 1991 წელს კაუნდა დაამარცხა. პრეზიდენტი ჩილუბა, მიუხედავად იმისა, რომ წარმოშობით ლუაპულას პროვინციიდან არის, ხალხში ბემბას წევრად მიიჩნევა.
დასახლება
ბემბა განთავსებულია ზამბიის ჩრდილო აღმოსავლურ ნაწილში. ბემბა არის ზამბიის ჩრდილოეთ პროვინციის ყველაზე დიდი ეთნიკური ჯგუფი. დაახლოებით თვრამეტი ეთნიკური ჯგუფი შეადგენს ბემბას ენაზე მოლაპარაკე ადამიანებს. ბემბას მოსახლეობას ასევე ხშირად უწოდებენ ტყის ხალხს. თავდაპირველად ბემბას ხალხი ცხოვრობდნენ 100-200 კაციან სოფლებში. არსებობს დაახლოების 30 ბემბას კლანი, რომლებსაც სახელები ცხოველების ან სხვა ორგანიზმების შემდეგ ჰქვიათ, მაგალითად სამეფო კლანი „ნიანგების ხალხები“ ან „სოკოს კლანი“.
გზატკეცილი სახელად დიდი ჩრდილოეთის გზა გადაჭიმულია კოპერბელთის პლატოს რეგიონიდან და იყოფა ორ ტანგანიკის ტბის მპულუნკუს პორტისკენ მიმავალ და ტანზანიის საზღვრისკენ მიმავალ გზად. რკინიგზა კაპირი მპოშიდან დარ ეს სალაამამდე გადის ბემბას ტერიტორიას. ეს ქვეყანა დასახლებულია ამ გზებისა და რკინიგზის შორის, სადაც გადაჭიმულია ფერმები რამდენიმე მილზე შიდა ტერიტორიაზე. ჩრდილოეთ პროვინცია იყოფა ცხრა დისტრიქტად, რომლებშიც თითოეულს გააჩნია საკუთარი დედაქალაქი და მსახურობს სავაჭრო ცენტრებად. ერთ-ერთი ყველაზე მნიშვნელოვანი ქალაქები ბემბას შუაგულის აზლოს არის ჩინსალი და კასამა. სახლები ნაშენებია აგურებითა და დანაოჭებული რკინით, რაც ცვლის ტრადიციულ თიხასა და ჩალის სახურევებს. ქალაქებში მილსადენის წყალი და ელექტროობა იშვიათია. პატარა ტუალეტები და ბეღლები განთავსებულია მთავარი სახლების გარეთ. მოსახლეობის სიმჭიდროვე დაბალია.
კომერციული აქტივობები
სიმინდი და მანიოკი გატანილია ქვეყნის ურბანულ ნაწილში. მთიანი რეგიონიდან გააქვთ მაღალი ხარისხის ყავის მარცვლები. ხდება ნახევრადძვირფასი ქვებისა და მინერალების მოპოვება. სანამ სპილენძის მოპოვებაზე უარს არ ეტყოდნენ 1980იან წლებში, შემოსავლის უმეტესი ნაწილი მიიღებოდა ქალაქის ფულადი ამანათებიდა.
ინდუსტრიული ხელოვნება
გავრცელებულია ხელნაკეთი ნივთების წარმოება, როგორიცაა თიხის ქოთნები, ლერწმისგან დაწნული პატარა ხალიჩები და კალათები, სანადირო და სათევზაო ბადეები, ხისა და რკინის იარაღები სასოფლო მეურნეობისთვის, კანოები, ტაბურეტები და დასარტყმელი საკრავები. ხე არის ყველაზე მნიშვნელოვანი და მრავალმხრივი გამოყენების მასალა. ტურიზმი არც თუ ისე გავრცელებულია ამიტომ ეს ყველაფერი ადგილობრივი გამოყენებისთვის კეთდება.
ვაჭრობა
მთავარ გზაზე სატვირთო მანქანებით გადმოაქვთ და გადააქვთ საქონელი მპულუნგუს ნავსადგომიდან ტანგანიკის ტბამდე და დარ ეს სალაამის ტანზანიის პორტში. ადგილობრივი ხალხი ყიდის საკვებს და სასმელს და უზრუნველყოფენ მომსახურებას სატვირთო მანქანის მძღოლებისთვის და მატარებლის მგზავრებისთვის.
შრომის განაწილება
მამაკაცთა მოვალეობაში მინდვრის საფარის წვისა და გაკრეჭვის შედეგად, ჩითემენად, სარგავად ვარგის მიწად გარდაქმნა შედის. ქალები თავიანთ მოვალეობად იღებენ ნერგვას, მოსავლის აღებას, გაშრობას, დაფქვას და ცხობას. კაცები ითავსებენ ნადირობის მოვალეობას, სანამ ქალები და ბავშვები სოკოებსა და მუხლუხოებს აგროვენებენ. 1920იან წლებში მამაკაცთა უმრავლესობა სპილენძის საბადოებში მიდიოდა სამუშაოდ. ეს მთავარი ფაქტორი იყო ფეტვის პროდუქციის მანიოკით ჩანაცვლების. ბემბას ზემოთ ჩამოთვლილი კანონები თეორიულად მკაცრად კონტროლდება, მაგრამ რეალურ ცხოვრებაში ეს მოვალეობები შეიძლება სხვადასხვანაირად იყოს გადანაწილებული.
ნათესაობა
ნათესაური ჯგუფები და წარმოშობა-ბემბა როგორც წესი, კლასიფიცირდება მატრილინეად და მატრილოკად. ეს არის იდეალიზებული ვერსია ბემბას ნათესაური კავშირების, რომელიც ჯერ კიდევ გაუგებარია არსებობდა თუარა წარსულში. ამჟამად, როგორც ჩანს, არის დაზუსტებული მატრილინეას და მატრილოკას სისტემები. დღესდღეობით მატრილინეაში მიაჩნიათ, რომ ბავშვმა უნდა მიიღოს მამის სახელი და წინაპართა სული, რადგან თვლიან, რომ ეს ბავშვის გაძლიერების საუკეთესო გზაა. წარსულში, კაცი გარკვეული დროით მუშაობდა მისი მომავალი ცოლის კარ-მიდამოში და გადაწყვეტდა სად იცხოვრებდა, დარჩებოდა თუარა მისი ცოლის სახლში ან დაბრუნდებოდა თუარა მის ცოლთან ერთად თავისი მშობლების სახლში. თუმცა, დღეს ახალდაქორწინებული წყვილები შეიძლება დარჩნენ ქმრის ოჯახში. რაც შეეხება ოჯახში ეკონომიკურ მდგომარეობას, მისი კონტროლი კაცს ევალე და ასევე ვალდებულია გააძლიეროს შვილების რელიგიური რწმენა, ამ შემთხვევაში კი ქრისტიანობა.
ნათესაური ტერმინოლოგია
მაგალითად, Mayo (დედა), noko (შენი დედა), nyina (მისი დედა). თუმცა სხვადასხვა თაობებს ახასიათებთ განსხვავებული ტერმინები მათი სქესისა და ასაკის მიხედვით. ტერმინოლოგია ინდივიდუალურია, სწორედ ამიტომ შეიძლება მისი  შეცვლა.
ქორწინება და ოჯახი
ტრადიციულად ქორწინების გადასახადები პატარძლის ოჯახისთვის ნაკლები იყო. ყველაზე მნიშვნელოვანი ასპექტი ქორწინების ხელშეკრულების იყო სიძის შრომითი სამსახური. კიდევ უფრო დიდი მნიშვნელობა ენიჭებოდა ფულს და საქონელს, გადასახადებიც ხდება უფრო მნიშვნელოვანი, შრომით სამსახურში კი სიძე იშვიათადაა. მრავალცოლიანობა დასაშვებია, მაგრამ იშვიათია. ქორწინება არასტაბილურია და განქორწინება ან გამიჯვნა არის წყვილის საერთო გადაწყვეტილება, განქორწინების ყველაზე ხშირი მიზეზია სიძის მიერ შეუსრულებელი სამუშაოები, გამოუმუშავებელი ფული და ა.შ. გარკვეულწილად, ქრისტიანობამ დაასტაბილურა ოჯახური ურთიერთობები. მიუხედავად იმისა, რომ მოგვარეების დაქორწინება ნებადართული არ არის, დეიდაშვილთან და ბიძაშვილთნ ქორწინება ნებადართულია.
ოჯახური გაერთიანება
ნარსულში დაქორწინებული წყვილი იწყებდა გაფართოებას და შემდეგ ყალიბდებოდა დამოუკიდებელ ერთეულად, რამდენიმე წლის განმავლობაში. ქრისტინული ეკლესიები ამხნევებს და ფულის შოვნის შესაძლებლობას აძლევს კაცს, რათა მეუღლის ოჯახში შეაღწიოს მარტივად. თუმცა. ასევე ტრადიციულად ნათესაური კავშირი შვილსა და დედას, და-ძმას შორის ისევ ძლიერია.
მემკვიდრეობა
საქონლის მემკვიდრეობა ნაკლებად მნიშვნელოვანია და ქონების  მემკვიდრეობით გადაეცემის შემთხვევაში უპირატესობა ენიჭება ცოლს, თუმცა ცოლის არყოლის შემთხვევაში მემკვიდრე შეიძლება იყოს შვილი ან თუნდაც დისშვილი.
საზოგადოება
საზოგადოებაში ბავშვები სწავლობენ საყოფაცხოვრებო, სასოფლო-სამეურნეო და სანადირო უნარებს მშობლებისაგან და ნათესავებისაგან. ბავშვებს აქვთ თავისუფლება და ავტონომია, მაგრამ მათ პატივი უნდა სცენ უფროსებს. მიუხედავად იმისა, რომ პრაქტიკა შემცირდა ბოლო წლების განმავლობაში, ადრეულ ასაკშივე ასწავლიან გოგონებს თავიანთ მოვალეობებს ოჯახისა და ქმრის მიმართ. ვაჟების შემთხვევაში კი არ არსებობს რაიმე მოვალეობა და ცერემონია. ბავშვები ჩვეულებისამებრ დადიან სკოლაში.
სოციალურ-პოლიტიკური ორგანიზაცია
დამოუკიდებელი ოჯახები, რომლებიც ერთიანდებიან, რათა ერთად შექმნან სოფლები. მიგრაციაში მყოფი ოჯახები ამ სოფლებში ეძებენ თავშესაფარს. თითოეულ სოფელში დანიშნული ჰყავთ სოფლის ხელმძღვანელი, რომელიც აგვარებს კონფლიქტურ საკითხებს და არა მარტო. ხელმძღვანელი უნდა იყოს მამრობითი სქესის წარმომადგენელი, ქალის ხელმძღვანელად დანიშვნა არშეიძლება. ხელმძღვანელი ადგენს წესებს საკუთარ რაიონში, ტომის საბჭოში მყოფი სხვა პირები კი ვალდებულნი არიან სხვადასხვა რიტუალური მოვალეობები და მმართველის ბრძანებები.
ბემბა მოიცავს დაახლოებით 30 დაჯგუფებას, რომლის სახელწოდებები ცხოველების სახელებთან ასოცირდება. ყველა დაჯგუფება ერთმანეთს დასცინის, მაგალითად, თხების დაჯგუფება დასცინის ლეოპარდების დაჯგუფებას, რადგან ლეოპარდები ჭამენ თხებს. მათ ასევე შეუძლიათ დასცინონ თავიანთი დაჯგუფების წევრს, მაგალითად, ბემბას წევრები ერთმანეთს დასცინიან, რადგან ჭამენ ბაბუინებს.
რელიგია
ბემბას ტრადიციულად მხოლოდ ერთი ღმერთის სწამს და ეს ღმერთი არის ლეზა. მათ სჯერათ, რომ ბემბა ზამბიის მჯერა, რომ ცხოვრება არის მუდმივი მოგზაურობა და ღმერთი არ ერევა მათ ცხოვრებაში, არ ერევა მათ პრობლემებში ყოველდღიურად და ის ცხოვრობს ცაში. მათი თქმით ღმერთი ყოვლისშემძლეა და ყველაფრის კონტროლი შეუძლია, მაგალითად ჭექაქუხილის. მას ასევე ჯადოსნურ წყაროს უწოდებენ.
ქრისტიანი მისიონერები ზამბიაში კოლონიზაციის დროს ჩამოვიდნენ მეცხრამეტე საუკუნის დასასრულს. ქრისტიანებმა ზამბიაში მცხოვრები მრავალი ხალხი მოაქციეს თავიანთ რჯულზე, მათ შორის ბემბას მაცხოვრებლებიც. არსებობბენ ისეთბიც, ვინც თვლიდნენ, რომ ერთდროულად ორი რელიგიის ქონა სრულიად შესაძლებელი იყო.
საკვები
ბემბას მთავარი საკვები არის ფეტვი, რომელიც ადგილზევე მოდის. მათში პოპულარულია სქელი ფაფა, ბოსტნეული და ხორცი. ორი ყველაზე მნიშვნელოვანი პროდუქტი კი სიმინდი და მანიჰოტია. ასევე აქვთ არაქისი, ლობიო, გოგრა, კიტრი, კარტოფილი, ბანანი და სხვა. მათთან არ ინახება პირუტყვი და თხა, რადგან არსებობს ეგრეთ წოდებული „ბუზი ცეცე“.
განათლება
1964 წელს, დამოუკიდებლობის დროს ზამბიის მრავალ მხარეში განათლებას არ ექცეოდა დიდი ყურადღება და სწორედ ამიტომ არ იყო კარგად განვითარებული. კოლონისტებმა უარყვეს აფრიკის განათლების დონე. ძალიან ცოტას ჰქონდა განათლება მიღებული და შეეძლო წერა-კითხვა. 1964 წელს ზამბიის მთავრობამ ბევრი ფული დახარჯა, რათა განევითარებინათ საგანმანათლებლო სისტემა. ეს იყო ბრიტანეთის მსგავსი სისტემა. სტუდენტები ატარებენ რვა წელს დაწყებით სკოლაში, ოთხ წელს საშუალო სკოლაში და კიდევ ოთხ წელს კოლეჯში. ზამბიას უნივერსიტეტი მოიცავს დაახლოებით 4000 სტუდენტს და უნივერსიტეტში სწავლის კონკურენცია დიდია.
ენა
ზამბიას ენა დღესდღეობით საკმაოდ მრავალფერვანია, თუმცა ეს მათთვის უჩვეულო არ არის. მას შემდეგ რაც ბემა ყველაზე დომინანტური ჯგუფია, ბემბა არის ყველაზე გავრცელებული ენა, ზამბიის მოსახლეობის უმრავლესობა სწორედ ამ ენაზე საუბრობს. სხვა ყველაზე მეტად გავრცელებული ენა ინგლისურია. ინგლისური მნიშვნელოვან როლს თამაშობს მაღალი დონის საზოგადოებაში.
სოციალური პრობლემები
1964 წლის სტაბილური დამოუკიდებლობის შემდეგ ეთნიკურ ჯგუფებს შორის ბრძოლა არ ყოფილა მთავარი პრობლემა. თუმცა 1970-1980 წლებში ეკონომიკური პრობლემების გამო მოსახლეობა დაუპირისპირდა მთავრობას. ქალაქებში უმუშევრობამ და სოფლებში სიღარიბემ უკმაყოფილება  გამოიწვია ხელისუფლების ლიდერებს, პოლიტიკურ პარტიების წევრებს, ბიზნესმენებსა და სტუდენტებს შორის. ამის მიზეზი იყო 1990-იან წლებში შეცვლილი დემოკრატია.
პოლიტიკური ორგანიზაცია
პოლიტიკური ხელისუფლება გაყოფილია ფორმალურ ხელისუფლებასა და ტრადიციულ ხელისუფლებას შორის. მთავრობა მისდევს ბრიტანული კოლონიური ბიუროკრატიის მოდელს. ჩრდილოეთ პროვინციას, პროვინციულ შტაბთან ერთად კასამაში, აქვს ცხრა რაიონი, არჩეულ რაიონულ საბჭოებთან ერთად ამავე რაიონულ დედაქალაქებს უწოდა კაუნდას პირველი პოსტკოლონიური რეჟიმის ქვეშ, ერთიანმა ეროვნულმა დამოუკიდებელმა პარტიამ (UNIP) ძალიან დიდი როლი ითამაშა ამჟამად მომუშავე რაიონის საქმეთა სამინისტრომ. 1991წელს, მემკვიდრე რეჟიმის ქვეშ მყოფი მოძრაობა მრავალპარტიული  დემოკრატიისთვის (MMD), პარტიულმა სტურქტურებმა არ ითამაშეს იგივე როლი, მიუხედავად იმისა, რომ მათი დე ფაქტო პოლიტიკური გავლენა უკვე საკმაოდ დიდი იყო.
კოლონიალიზმის განმავლობაში უფროსები მჭიდროდ თანამშომლობდნენ კოლონიის თანამდებობის პირებთან  და ჩინოვნიკებთან  ბომას საფუძველზე. ამ პოსტოკოლონიურ პერიოდში ფორმალური სასამართლო და აღმასრულებელი უფლებამოსილებების უფროსები გადაეცა რაიონის მთავრობას. მიუხედავად ამისა, პირველი პოსტკოლონიური რეჟიმის უფროსები გახდნენ ჩართულები ფორმალური რაიონის მმართველობასა და  პოლიტიკურ პარტიებში. მას შემდეგ, რაც 1991 წელს უფროსებს მოუწიათ დარჩენლიყვნენ ფორმალური პოლიტიკის გარეთ, მიუხედავად ამისა, მათი გავლენა კვლავ რჩებოდა მნიშვნელოვანი.
სოციალური კონტროლი
უფროსები და მთავარი ადამიანები არ იყვნენ სრულყოფილები სოციალური ნორმების დაცვაში. მოვალეობები გაფართობული ოჯახის მიმართ იყო დამკვიდრებული   ჯადოქრების მიერ. ბრალდებები, რომლებიც გამოხატულია, როგორც მნიშვნელოვანი შემჩერებელი, შემკავებელი სოციალურ დარღვევებისა და რიტუალურ ტაბუს წინააღმდეგ. დიდაქტიური სიმღერები, მათ შორის ისინი ასოცირდება გოგოენების ერთ-ერთ რიტუალთან (ichiungu), რომელსაც მოგვიანებით განვიხილავთ,  ხელმძღვანელობას პასუხისმგებლობას ქმრის, ბავშვებისა და ოჯახის წინაშე.
კონფლიქტი
კოლონიურ პერიოდამდე ბემბა ცნობილი იყო, როგორც „მებრძოლი“ ხალხი, რომლებმაც დაარბიეს თავიანთი მეზობლები მონობისთვისა და ხარკისთვის. კონფლიქტი ბემბას უფროსებსა და ბემბასა და ნგონის შორის ძალიან ხშირი იყო. ადიდებდნენ უფროსების დიდებული სიმღერებს და კლანის უხუცესები აღნიშნავდნენ ბრძოლებსა და  წარსულ დაპყრობებს. კოლონიალიზმის შემდეგ, დარბევები და ადგილობრივი კონფლიქტები შეწყდა. პოლიტიკურმა სტაბილურობამ ზამბიაში ხელი შეუწყო მშვიდობას ეპოქაში დიდი ხნის განმავლობაში.
რელიგიური შეხედულებები
რელიგიური მრწამსი მოიცავს წინაპრების სულებისა და ბუნების სულების თაყვანისცემას. ეს სულები აკონტროლებდნენ დაუმუშავებელ მიწებს და ისინი იყვნენ პასუხიმგებლები  მომავალ მოსავალზე. უფროსები და კლანის უხუცესები ლოცულობდნენ და მსხვეპლს წირავდნენ ამ სულებისთვის. ასეთი რიტუალები დაკავშირებულია ისეთ მნიშვნელოვან ეკონომიკურ მოვლენებთან როგორიცაა ტყის ჭრა, თევზაობა ან ნადირობა. იმის მიუხედავად, რომ დღესდღეობით ეს რიტუალები იშვიათი. ისინი მაინც ხორცხიელდება გარკვეულ სფეროებში.
უმეტესი ბემბას მოსახლეობა ქრისტიანია. გაერთიანებული ზამბიას ეკლესია (ადრე ლონდონის მისიონარული საზოგადოების ). კათოლიკები, იეჰოვას მოწმეები და მეშვიდე დღის ადვენტისტები ძალიან მნიშვნელოვანია ამა თუ იმ რელიგიისა და სარწმუნოებისთვის. ბიბლიური მოთხრობები და იგავები ძალიან პოპულარულია. მათთვის ღვთის სახელი არის ლესა, მიუხედავად იმისა, რომ ამ ტერმინის ეტიმოლოგია გაურკვეველი და უცნობია. ქრისტიანობა კი გაერთიანდა, შეერწყა უძველეს რელიგიურ პრაქტიკას. მაგალითად, ლუმპას ეკლესია, დამოუკიდებელი  ქრისტიანული ეკლესია, რომელსაც საფუძველი ჩაუყარა  წინასწარმეტყველმა ალისა ლენშინმა, გაავრცელა ქვეყანა ბემბა 1950-იან წლებში და იყო რეპრესირებული 1960-იან წლებში. საბოლოოდ 1930-იან წლებში ჯადოქრების (bamuchapi) გავრცელებამდე, ჯადოქრების ბრალდებები  იყო გაერთიანებული საგვარეულო  და ქრისტიანული  რწმენის სისტემებში
რელიგიური პრაქტიკოსი
უფროსები, კლანის უხუცესები და სხვა სარიტუალო სპეციალისტები ლოცულობდნენ და მსხვერპლს წირავდნენ სულებს. ქრისტიანი წინასწარმეტყველი, როგორიცაა ალის ლენშინა აცხადებს რომ, გაიგონა ღმერთისა და იესოს ხმები. ჯადოქრობის გასუფთავება და გამოვლენა კვლავ ხორციელდება ხალხის მიერ, რომლებსაც ხშირად მოიხსენიებენ როგორც უფროსები და გამგებლები. საეკლესიო კრება  იმართება არჩეული ეკლესიის უხუცესთა მიერ, რომელიც არსებობს ყველა სოფლებში.
ცერემონიები
ტრადიციული საზეიმო საქმიანობა მოიცავს წეს-ჩვეულებებს და გარკველ ტრადიციებს, მაგალითად: პირველი ხილის ცერემონიალი და მიწათმოქმედება, კონკრეტულა კი ადგილი სადაც ტოტები არის მოჭრილი ბაღის გაშენებისთვის (chitemene). იმის მიუხედავად, რომ ის დიდი ხანია უკვე აღარ შესრულბულა, ყველაზე მნიშვნელოვანი ნახევრად საზოგადოებრივი ცერემონიალი „იჩისუნგუ“, რომელიც არის ინიცირება ახალგაზრდა გოგოენებისთვის. როდესაც გოგონას  ეწყება მენსტრუაცია, ის გადაჰყავთ სპეციალურად მოწყობილ ადგილას, რომელსაც რიტუალის სპეციალისტები უწოდენებ „დედათა წმინდა ემბლემებს“ მათ ავალებენ სხვადასხვა რიტუალების ჩატარებას. ეს არის სიმღერა, სასულიერო თიხის ფიგურების გაკეთება და დახატვა. მამაკაცებს არ შეუძლიათ დასწრება. ამ რიტუალის შემდეგ გოგონა მზად ითვლება ქორწნინებისთვის.
ხელოვნება
ტატუები და სხვა ფორმის სკარიფაცაკია იყო გავრცელებული პრე-ქრისტიანული პერიოდის განმავლობაში. ქალთა თმის სტილი დღესაც პოპულარულია. ფერწერა და ორნამენტული ხელოვნების ამსახველი ბიბლიური თემები ან კლანის ხუმრობები გვხვდება სახლებზე და საზოგადოებრივი თავშეყრის ადგილებში. არსებობს გარკვეული მოთხოვნა ბემბას ხელოვანთათვის და ისინი მუშავდება კომისიის წევრების მიერ. მუსიკოსები, განსაკუთრებით გიტარისტები და მომღერლები, მღერიან და ასრულებენ პერფორმანსებს სოფლის ბარებსა და ეკლესიებში.
მედიცინა
წამლები ტრადიციული საშუალებებით მზადდება ქერქით, ხილითა და მცენარეული ექსტრაქტებით. ამ ყველაფრის ცოდნა ფართოდ არის გავრცელებული. თუმცა თუ ეს საშუალებები არ იმოქმედებს, პაციენტი წავა სპეციალისტთან, რომელსაც აქვს სპეციალური ცოდნა წამლებზე და დაავადებების გამომწვევ მიზეზებზე. კვალიფიციური  ექიმები დაეხმარებიან მათ უსაფრთხო და განატირებულ გამოჯანმრთელებაში.
სქოლიო
კატეგორია:ზამბიელები კატეგორია:ზამბია
ბაროზუ (ბრაზილია)
ბაროზუ (Barroso) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 920 მეტრზე. მიეკუთვნება კამპუ-დას-ვერტენტისის მეზორეგიონს. შედის ეკონომიკურ-სტატისტიკურ მიკრორეგიონ ბარბასენის შემადგენლობაში.
2010 წლის მონაცემებით, მოსახლეობა 19 599 ადამიანს შეადგენდა, მოსახლეობის სიმჭიდროვე 238.81 კმ²-ზე. ფართობი 82 070 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ბრუნეის ტურიზმი
ალტ=Large white mosque, with a gold dome, near water|მარჯვნივ|მინი|250x250პქ| სულთან ომარ ალი საიფუდინის მეჩეთი ბრუნეის ტურიზმი — პირველადი რესურსებისა და ტურიზმის სამინისტროს მიერ მართული საქმიანობა, რომელიც გეგმავს ბრუნეის ტურიზმის გამრავალფეროვნებას, სათავგადასავლო ტურიზმის, ეკოტურიზმისა და ისლამური ტურიზმის ჩათვლით.
მიმოხილვა
ბრუნეის დოლარი ერთ-ერთი ძლიერი ვალუტაა სამხრეთ-აღმოსავლეთ აზიის ქვეყნების ასოციაციის (ASEAN) რეგიონში, რაც რეგიონში მყოფ ტურისტებს ხელს უშლის ბრუნეის მონახულებისგან. ბრუნეის უპირატესობანია ნავთობის და ბუნებრივი აირის მარაგი, რომელიც საკმარისი იქნება 20-30 წლის განმავლობაში. თუმცა, უცხოური ინვესტიცებიდან შემოსავალი (2004 წ. $7,75 მლრდ.) აღემატება ბუნებრივი აირიდან და ნავთობიდან მიღებულ შემოსავალს.
ქვეყნის სუსტ მხარედ მიიჩნევა დივერსიფიკაციის არქონა. ქვეყნის ეკონომიკა ორიენტირებულია ერთი სახეობის პროდუქტზე.
ქვეყანა წელიწადში მოიპოვებს 10 მლრდ. ტონა ნავთობს და 12 მლრდ მ³ გაზს. ნავთობისა და გაზის დიდი მარაგების გამო ქვეყანას ერთ-ერთი წამყანი ადგილი უკავია ცხოვრების დონის მიხედვით სამხრეთ აღმოსავლეთ აზიის ქვეყნებში.
ბოლო წლებში აქტიურად მიმდინარეობს მუშაობა ქვეყანაში ტურისტების მოსაზიდად. 2014 წელს უცხოელი ტურისტების 95 პროცენტი მივიდა ბრუნეიში სახმელეთო გზით, ოთხი პროცენტი ჩამოვიდა საჰაერო გზით, ხოლო ერთი პროცენტი საზღვაო გზით.
სამთავრობო ინიციატივები
2015 წელს ბრუნეის მთავრობამ 300,000 აშშ დოლარი გამოყო ტურიზმისთვის, ხოლო ტურიზმის შესახებ დებულება ასევე გათვალისწინებულია ქვეყნის განვითარების ეროვნული გეგმით (NDP). ბრუნეი ეძებს პირდაპირ უცხოურ ინვესტიციებს ტურიზმში და თანამშრომლობს რიგ სააგენტოებთან.
ტუტონგის დანიშნულების პროგრამა
ტუტონგის დანიშნულების პროგრამა არის ტუტონგის პოტენციალის გაზრდის საპილოტე პროექტი ტუტონგის რაიონში, ქვეყნის მთავარ ტურისტულ დანიშნულების ადგილას. პროგრამა, რომელიც შეიქმნა რაიონის მთავრობის მიერ ტურისტულ სააგენტოებთან და არასამთავრობო ორგანიზაციებთან თანამშრომლობით, 2013 წელს დაიწყო. პროექტის დანერგვის შემდეგ 2000-ზე მეტმა ტურისტმა მოინახულა ტუტონგი (რომელსაც 30-ზე მეტი პოტენციური ტურისტული მიმართულება აქვს). რაიონს ესტუმრა 50 დელეგატი ბრუნეი-ინდონეზია-მალაიზია-ფილიპინებიდან.
ფრინველებზე დაკვირვება, 2015 წ
ფრინველებზე დაკვირვება ბუნების ტურიზმის ერთ-ერთი ასპექტია, რომელიც შეტანილია ბრუნეის ტურიზმის მთავარ გეგმაში. 2015 წელს ფრინველებზე დაკვირვების სამდღიანი სემინარი დააფინანსა ბრუნეის ტურიზმის განვითარების დეპარტამენტმა მალაიზიის ბუნების საზოგადოების (MNS), ფრინველების დაცვის საბჭოსა (BCC) და ბრუნეის მფრინავების ჯგუფის მოხალისეებთან თანამშრომლობით.
რეკომენდაციები
ისლამი არის ბრუნეის სახელმწიფო რელიგია და ტურისტებმა უნდა დაიცვან ისლამური ეტიკეტი. ქალებმა ზომიერად უნდა ჩაიცვან კონსერვატიულ დასახლებებში და სოფლებში. რამადანის თვის განმავლობაში ვიზიტორებს არ აქვთ უფლება დალიონ ან ჭამონ დღის განმავლობაში საზოგადოებრივ ადგილებში. ბრუნეის მთავარი ტურისტული ატრაქციონები ყველაზე მეტად ისლამური მეჩეთებია. უცხოელი, არამუსლიმი ტურისტები სათანადო ჩაცმულობით შეიძლება შევიდნენ მეჩეთებში; ქალებმა უნდა დაიფარონ თავი, მხრები და მუხლები. მიუხედავად იმისა, რომ ბრუნეიში აკრძალულია ალკოჰოლის გაყიდვა, 17 წელს გადაცილებულმა არამუსლიმებმა შეიძლება ქვეყანაში ჩაიტანონ ორი ბოთლი ალკოჰოლური სასმელი ან ღვინო და 12 ქილა ლუდი. თითოეულ იმპორტს შორის 48 საათი უნდა იყოს გასული.
მთავარი ღირსშესანიშნაობები
მინი| ტურისტული ნავი ბრუნეი გამოირჩევა ეკოტურიზმით, კულტურული, მემკვიდრეობითი და ისლამური ტურიზმით.
კულტურული, მემკვიდრეობითი და ისლამური ტურიზმის ღირსშესანიშნაობები
ბრუნეის მთავარი ღირსშესანიშნაობებია:
ეკოტურიზმი
ეკოტურიზმის კუთხით გამორჩეულია ულუ თემბურონის ეროვნული პარკი, თემბურის ოლქში.
სქოლიო
კატეგორია:აზიის ტურიზმი ქვეყნის მიხედვით კატეგორია: ტურიზმი კატეგორია: ბრუნეი
აღალარუშაღი
აღალარუშაღი (Ağalaruşağı) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში. მოსახლეობის რაოდენობა — 113 კაცი.
სქოლიო
კატეგორია: ლაჩინის რაიონის სოფლები
მარკ რიუტე
მარკ რიუტე (Mark Rutte; დ. 14 თებერვალი, 1967, ჰააგა) — ნიდერლანდელი პოლიტიკოსი. ნიდერლანდების პრემიერ-მინისტრი 2010 წლის 14 ოქტომბრიდან.
2010 წლის 14 ოქტომბერს, მარკ რიუტე დაინიშნა ნიდერლანდების პრემიერ-მინისტრად დედოფალ ბეატრიქსის მიერ.
რესურსები ინტერნეტში
კატეგორია:ნიდერლანდელი პოლიტიკოსები კატეგორია:დაბადებული 1967 კატეგორია:დაბადებული 14 თებერვალი
გოჩა შანიძე
გოჩა შანიძე (დ. 18 თებერვალი, 1966, ოზურგეთი)  —  ქართველი ინჟინერი, პოლიტიკოსი.
დაამთავრა ჩეხეთის ტექნიკური უმაღლესი სასწავლებელი. 2010-2012 წლებში იყო საქართველოს მე-7 მოწვევის პარლამენტის წევრი (ოზურგეთის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.
რესურსები ინტერნეტში
კატეგორია:დაბადებული 18 თებერვალი კატეგორია:დაბადებული 1966 კატეგორია:საქართველოს VII მოწვევის პარლამენტის წევრები კატეგორია:ოზურგეთში დაბადებულები
დავით ალადაშვილი
დავით ალადაშვილი (დ. 13 აპრილი, 1990, თბილისი) — ქართველი პიანისტი.
ბიოგრაფია
დავით ალადაშვილი დაიბადა 1990 წლის 13 აპრილს თბილისში. 11 წლის ასაკში დაიწყო ფორტეპიანოზე დაკვრა ლეილა მუმლაძესთან. 15 წლის ასაკში მიიღეს თბილისის სპეციალურ მუსიკალურ სკოლაში, დარეჯან ცინცაძის კლასში. 2007 წელს ალადაშვილი გადავიდა ნიუ-იორკში და შევიდა ჯულიარდის სკოლაში მუსიკის მოსამზადებელ განყოფილებაზე, სადაც მას ასწავლიდა ვიქტორი მუშკატკოლი. ბოლო პედაგოგი ჯულიარდის სკოლაში იყო ჯერომ ლოვენტალი და მატი რაეკალიო. 2012 წელს ალადაშვილმა დაამთავრა ჯულიარდის სკოლა ბაკალავრის დიპლომით. დავით ალადაშვილი მასტერ-კლასს იღებდა ცნობილი მუსიკოსებისაგან, მათ შორისაა კარლ-ჰაინც კემერლინგი, დიმიტრი ბაშკიროვი, ანტონ ნელი, რაჩარდ გუდი, ალექსანდრე ბოდურანსკი, იოჰევედ კაპლისკი, ალექსანდრე კორსანტია და სხვა. ასევე მუსიკოსს მონაწილეობა მიღებული აქვს უამრავ ფესტივალში. მათ შორის ვლადიმერ ნილსენის ფორტეპიანოს ფესტივალი სეგ-ჰარბორში (ნიუ-იორკის შტატი, აშშ) 2008/2009 წლებში და ზალცბურგის საერთაშორისო საზაფხულო აკადემიაში-2011/2013 წლებში.
დავით ალადაშვილს პრესა უწოდებს "ემოციური ვირტუოზი,დაბადებული სცენისთვის". პიანისტი არაერთხელ გამხდარა მრავალი კონკურსისა და ფესტივალის ლაურეატი,მათ შორისაა ახალგასრდა პიანისთა საერთაშორისო კონკურსი თბილისში (2001), ვლადიმერ სპივაკოვის საერთაშორისო ფესტივალი მოსკოვში (2005) და რუბინშტეინის სახელობის საერთაშორისო ფორტეპიანოს კონკურსი პარიზში (გრან-პრი, 2006). დავით ალადაშვილის სოლო კონცერტები ტარდება საქართველოში,რუსეთში,გერმანიაში,საფრანგეთში,დიდ ბრიტანეთში,ავსტრიაში და ამერიკის შეერთებულ შტატებში.2005 წელს მან მიიღო პრეზიდენტის პრეზიტენის სტიპენდია ხოლო ჯულიარდის სკოლაში სიუზენ პოუზის სტიპენდია.
2010 წლის თებერვალში მას ჰქონდა დებიუტი სოლო კონცერტი კარნეგი-ჰოლში. 2010 წლის ნოემბერში მან მიიღო მონაწილეობა რობერტ შუმანის გარდაცვალებიდან 200 წლის თავისადმი მიძღვნილ ფესტივალ "White Light Festival"-ში, ნიუ-იორკში ლინკოლნ ცენტრში. 2011 წლის მარტში პიანისტის კონცერტები გაიმართა ჰიუსტონში და თბილისში.დავით ალადაშვილი დიდ ყურადღებას უთმობს თანამედროვე ნაწარმოებების შესრულებას.2011 წლის იანვარში მან მიიღი მონაწილეობა ფესტივალ Focus!-ში(სამხატვრო ხელმძღვანელი ჯოელ საქსი), სადაც პიველად შეასრულა პოლონელ კომპოზიტორთა ტადეუშა ბელიცკოგოს, გრაჟინი ბაცევიჩის და იოანი ბრუზდოვიჩის ნაწარმოებები.2012 წელს დავით ალადაშვილი სწავლის გასაგრძელებლად (მაგისტრატურა) დაბრუნდა ჯულიარდის სკოლაში. 2012-2013 წლის სეზოზე მას ჰქონდა უამრავი სოლო კონცერტი,ასევე მოამზადა ქართული მუსიკის პროგრამა კონცერტისთვის,სადაც მონაწილეობას იღებდნენ ჯულიარდის სკოლის სტუდენტები.2012 წლის საფხული პიანისტმა საქართველოში გამართა სოლო კონცერტები, ატარებდა მატერ-კლასებს. დავით ალადაშვილმა დააარსა საქველმოქმედო ფონდი "ახლგაზრდები ახალგაზრდებისთვის". 2013 წლის სექტემბერში სტუდია LP Classics-ში ჩაიწერა ალადაშვილის სადებიუტო ალბომი Opus 13. ალბომში შესულია სკრაბინის,შუმანის 13 ნაწარმოები,ასევე ახალგაზრდა კომპოზიტორთა 13 ნაწარმოები რომელიც სპეციალურად პიანისთვის დაიწერა. ალბომი გამოვიდა 2013 წლის 13 დეკემბერს.
სქოლიო
კატეგორია:ქართველი პიანისტები კატეგორია:დაბადებული 1990 კატეგორია:დაბადებული 13 აპრილი
ნოვაია-მასკარა
ნოვაია-მასკარა (Яңы Масҡары) — სოფელი რუსეთის ფედერაციაში, ბაშკირეთის რესპუბლიკის ბელოკატაის რაიონში.
2010 წლის მონაცემებით სოფელში ცხოვრობს 119 ადამიანი. რაიონულ ცენტრ ნოვობელოკატაიდან დაშორებულია 34  კილომეტრით. უახლოესი რკინიგზის სადგურია ნიაზეპეტროვსკაია, რომელიც დაშორებულია 48   კმ-ით.
რესურსები ინტერნეტში
კატეგორია:ბელოკატაის რაიონის სოფლები
ბენარის ნამოსახლარი
ბენარის ნამოსახლარი — არქეოლოგიური ძეგლი სამცხე-ჯავახეთში, ადიგენის მუნიციპალიტეტის სოფელ ბენარაში. ბუნებრივი წარმოშობის გორაზე მოპოვებულია შავი და რუხპრიალა დიდი ზომის ქოთნის ფრაგმენტები, ოდნავგამოყვანილი ცილინდრული ყელითა და ბიკონუსური ტანით. ჯამების უმეტესობა პირმოყრილია. თიხის მრგავლი სარქველებიდან ერთი კიდეშესქელებულია, მეორე სწორკიდიანი ცენტრში ყურის ნაშთით. აქვეა ერთი ნალისებური ზესადგრის ფრაგმენტიც.
რესურსები ინტერნეტში
კატეგორია:ადიგენის მუნიციპალიტეტის არქეოლოგიური ძეგლები
ხორთუმი
მინი| ხორთუმი — ზოგიერთი ქვეწარმავლისა და ძუძუმწოვრების სახის წაგრძელებული, მოძრავი ნაწილი, რომელსაც ბოლოზე ნესტოები აქვს. ასრულებს შეხების, ყნოსვისა და სუნთქვის ფუნქციას. განსაკუთრებით კარგად აქვს განვითარებული სპილოს. მისი ხორთუმი წარმოქმნილია წაგრძელებული ცხვირისა და ზედა ტუჩის შეზრდის შედეგად. ხორთუმის ბოლოზე თითისმაგვარი დანამატია, რომლის საშუალებითაც სპილო ნიადაგიდან პატარა საგნებსაც კი იღებს. ხორთუმის დანიშნულებაა შეხება, საკვების მიტაცება, საგნების დაკავება, წყლის შესრუტვა და მისი გადაცემა პირის ღრუში. ხორთუმს უწოდებენ აგრეთვე ზოგიერთი უხერხემლოს სხეულის წინა ნაწილს ან მის გამონაზარდს.
ლიტერატურა
კატეგორია:ორგანოები კატეგორია:ცხოველების ანატომია
აშაღი-აფუ
აშაღი-აფუ  (Aşağı Apu) — სოფელი აზერბაიჯანში, ლენქორანის რეგიონის  ლენქორანის რაიონში.
რესურსები ინტერნეტში
კატეგორია:ლენქორანის რაიონის სოფლები
ჯოზეფ უილიამსი
ჯოზეფ სტენლი უილიასმი  (დ. 1 სექტემბერი, 1960, სანტა მონიკა, კალიფორნია, აშშ) — ამერიკელი როკ შემსრულებელი და კომპოზიტორი. ჯონი ისეთ ოჯახში გაიზარდა, რომლის თითქმის ყველა წევრს მუსიკასთან ან შოუბიზნესთან გარკვეული შეხება ჰქონია; მამა - ჯონ უილიამსი ფილმებისთვის ქმნიდა მუსიკას, დედა - ბარბარა რუიკი მომღერალი და მსახიობი იყო, ერთი პაპა — ჯონი უილიამსი ჯაზ-დრამერი იყო, ხოლო მეორე — მელვილ რიუკი — მსახიობი.
ტოტო
მინიატიურა|მარცხნივ|ჯიზეფ უილიამსი (მარცხნივ) 2010 წელს [[კოპენჰაგენი|კოპენჰაგენში ტოტოსთან ერთად]] ჯოზეფ უილიამსი 1980-იან წლებში ტოტოს მთავარი ვოკალისტი იყო და ჯგუფის შემადგენლობაში რამდენიმე ალბომიც ჩაწერა. ესენია: Fahrenheit (1986) და The Seventh One (1988), შემდეგ კი, პირადი პრობლემების გამო, ჯგუფის დატოვება მოუხდა. მუსიკოსი მოსმენა ასევე შესაძლებელია Toto XX-ში (1988) - ალბომში, რომელიც ტოტოს იშვიათ და გამოუცემელ სიმღერებს აერთიანებს და 2006 წლის ალბომში, სახელწოდებით Falling in Between, რომელში შესულ ერთ-ერთ სიმღერაშიc - „Bottom of Your Soul" ჯოზეფმა სტივ ლუკათერთან მთავარი ვოკალისტის ამპლუა გაიზიარა.
სოლო მომღერლის კარიერა
ჯოზეფ უილიამსის სოლო შემოქმედება, მსუბუქად რომ ვთქვათ, არც ისე შთამბეჭდავია. მას რამდენი მე ალბომი აქვს გამოშვებული, რომელთაგან არცერთს რაიმე კომერციული წარმატება ან აღიარება მომღერლისთვის არ მოუტანია. ჯოზეფმა პირველი ალბომი 1982 წელს ჩაწერა, სახელწოდებით Joseph Williams. მომდევნო ალბომებიდან კი მეტ-ნაკლები წარმატებით ისარგებლა 2003 და 2006 წლებში ჩაწერილმა Vertigo-მ და Vertigo 2-მა.
სქოლიო
კატეგორია:დაბადებული 1 სექტემბერი კატეგორია:დაბადებული 1960 კატეგორია:ამერიკელი როკ-მუსიკოსები
მარისკალ-ბენავიდესის რაიონი
მარისკალ-ბენავიდესის რაიონი (Distrito de Mariscal Benavides) — რაიონი პერუში, ამასონასის რეგიონის როდრიგეს-დე-მენდოსას პროვინციაში. მდებარეობს ზღვის დონიდან 1 700 მეტრზე. 2007 წლის მონაცემებით, მოსახლეობა 1 496 ადამიანს შეადგენდა, სიმჭიდროვე 8.49 ადამიანი კმ²-ზე. ფართობი 176.18 კმ²-ია.
რესურსები ინტერნეტში
კატეგორია:ამასონასის რეგიონის რაიონები კატეგორია:როდრიგეს-დე-მენდოსას პროვინციის რაიონები
კაპელა-ნოვა
კაპელა-ნოვა (Capela Nova) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 825 მეტრზე. მიეკუთვნება კამპუ-დას-ვერტენტისის მეზორეგიონს. შედის ეკონომიკურ-სტატისტიკურ მიკრორეგიონ ბარბასენის შემადგენლობაში.
2010 წლის მონაცემებით, მოსახლეობა 4 755 ადამიანს შეადგენდა, მოსახლეობის სიმჭიდროვე 42.81 კმ²-ზე. ფართობი 111 073 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
თაგილონის ციხე
თაგილონის ციხე — ციხე სოფელ თაგილონში, გალის მუნიციპალიტეტი, აფხაზეთის ავტონომიური რესპუბლიკა, საქართველო.
ციხე აგებულია შუა საუკუნეებში.
ამჟამად ტერიტორია ოკუპირებულია რუსეთის მიერ, რის გამოც ციხის შესწავლა და შესაბამისი სამუშაოების ჩატარება შეუძლებელია.
რესურსები ინტერნეტში
კატეგორია:გალის მუნიციპალიტეტის ციხესიმაგრეები
განთიადის ბერძნული ეკლესია
განთიადის ბერძნული ეკლესია — ეკლესია დაბა განთიადში,  აფხაზეთის ავტონომიური რესპუბლიკა, გაგრის მუნიციპალიტეტი, საქართველო.
რესურსები ინტერნეტში
კატეგორია:გაგრის მუნიციპალიტეტის ტაძრები
ლეონ ალავერდიანი
ლეონ ალავერდიანი (Լևոն Ալավերդյան; დ. 19 მარტი, 1887 — გ. 11 იანვარი, 1963) — სომეხი მსახიობი. საქართველოს სახალხო არტისტი (1951).
ბიოგრაფია
ლეონ ალავერდიანმა სასცენო მოღვაწეობა დაიწყო 1904 წლიდან თბილისში ავლაბრის თეატრსა და ავჭალის აუდიტორიაში. 1909 წლიდან მოღვაწეობდა თბილისის სომხური დრამატული საზოგადოების დასში. 1924–1934 წლებში იყო ბაქოს სახელმწიფო თეატრის, 1932–1963 წლებში კი თბილისის სომხური დრამატული თეატრის მსახიობი. შესრულებული აქვს შემდეგი როლები: ბარხუდარი (შირვანზადეს „ნამუსი“), ზიმზიმოვი, ბრილიანტოვი (გაბრიელ სუნდუკიანის „პეპო“, „კიდევ ერთი მსხვერპლი“), დუდუკინი (ალექსანდრე ოსტროვსკის „უდანაშაულო დამნაშავენი“), მირზა (ილო მოსაშვილის „ჩაძირული ქვები“), ონისე (მიხეილ მრევლიშვილის „ზვავი“), სულეიმანი, ანანია (ალექსანდრე სუმბათაშვილ-იუჟინის „ღალატი“) და სხვა.
ლიტერატურა
კატეგორია:დაბადებული 19 მარტი კატეგორია:დაბადებული 1887 კატეგორია:გარდაცვლილი 11 იანვარი კატეგორია:გარდაცვლილი 1963 კატეგორია:სომეხი მსახიობები
The City (ალბომი)
The City — ბერძენი კომპოზიტორ ვანგელისის 1990 წლის სტუდიური ალბომი. ცნობილია, რომ იგი რომის ერთ-ერთი სასტუმროს ნომერში იქნა ჩაწერილი, სადაც მუსიკოსი რომან პოლანსკის ფილმ „მწარე მთვარის“ პრემიერაზე ჩავიდა (მას ეკუთვნის ამ ფილმის მუსიკის ავტორობაც). The City ერთგვარი კონცეპტუალური ალბომია, რომელშიც ჟღერს ფრაგმენტები ქალაქის ცხოვრებიდან და ქალაქის ატმოსფეროს სხვადასხვა ელემენტის ქარაგმები.
სქოლიო
კატეგორია:1990 წლის ალბომები კატეგორია:ვანგელისის ალბომები კატეგორია:კონცეპტუალური ალბომები კატეგორია:Atlantic Records-ის ალბომები
ვლადიმერ ვდოვიჩენკოვი
ვლადიმერ ვდოვიჩენკოვი (Вдовиченков, Владимир Владимирович; დ. 13 აგვისტო, 1971, გუსევი, კალინინგრადის ოლქი, სსრკ) — რუსი თეატრისა და კინოს მსახიობი. რუსეთის ფედერაციის დამსახურებული არტისტი (2012).
ვლადიმერ ვდოვიჩენკოვი დაიბადა 1971 წლის 13 აგვისტოს რუსეთის კალინინგრადის ოლქის ქალაქ გუსევში, სადაც სკოლის დამთავრებამდე ცხოვრობდა. ბავშვობაში კრივით იყო დაკავებული. 1989 წელს დაამთავრა კრონშტადტის 42-ე საზღვაოსნო სკოლა და ოთხი წელი მსახურობდა ჩრდილოეთისა და ბალტიის ფლოტში. ბავშვობიდანვე უყვარდა კინო და ცდილობდა ჩაებარებინა სრულიად რუსეთის კინემატოგრაფიის სახელმწიფო უნივერსიტეტში. მოსამზადებელ კურსებზე ყოფნისას ოფიციანტად მუშაობდა, ხოლო შემდეგ ადმინისტრატორად კლუბ-რესტორანში. 1997 წელს ჩააბარა სრულიად რუსეთის კინემატოგრაფიის სახელმწიფო უნივერსიტეტში (გიორგი ტარატორკინის სახელოსნო), რომელიც 2001 წელს დაამთავრა.
ჯერ კიდევ როგორც მომავალ სტუდენტს იღებდნენ კინოში, მუსიკალურ კლიპებსა და სარეკლამო რგოლებში. მეოთხე კურსზე ყოფნისას რეჟისორმა ალექსეი სიდოროვმა ვლადიმერ ვდოვიჩენკოვი დაამტკიცა ერთ-ერთ მთავარ როლზე ტელესერიალში „ბრიგადა“. ფილას როლმა ვდოვიჩენკოვს ფართო აღიარება მოუტანა. 2002 წლიდან ვახტანგოვის სახელობის სახელმწიფო აკადემიური თეატრის ჯგუფშია. 2003 წელს ითამაშა ფილმში „ბუმერი“, ხოლო 2006 წელს ფილმში „ბუმერი. ფილმი მეორე“. მონაწილეობა მიიღო აგრეთვე ფილმებში: „პარაგრაფი 78“, „ტარას ბულბა“, „თუ მეყვარებოდი“, „ლევიათანი“ და სხვა.
რესურსები ინტერნეტში
კატეგორია:XX საუკუნის რუსი მამაკაცი მსახიობები კატეგორია:დაბადებული 13 აგვისტო კატეგორია:დაბადებული 1971 კატეგორია:XXI საუკუნის რუსი მამაკაცი მსახიობები
გურამ გოგოლაური
გურამ გოგოლაური (დ. 15 აპრილი, 1944, მანავი, ახლანდ. საგარეჯოს მუნიციპალიტეტი) — ქართველი სპორტსმენი, ძიუდოისტი; საბჭოთა კავშირის სპორტის დამსახურებული ოსტატი (1974).
ბიოგრაფია
1976 წელს დაამთავრა საქართველოს პოლიტექნიკური ინსტიტუტი, არმიის სპორტული კლუბი (თბილისი). 1970–1977 წლებში იყო საბჭოთა კავშირის ნაკრები გუნდის წევრი. ევროპის სამგზის (1972, 1973, 1974) ჩემპიონი გუნდურ შეჯიბრებაში, ორგზის ვერცხლისა (1971, 1972) და ბრინჯაოს (1973) მედალოსანი, მიუნხენის (1972) ოლიმპიური თამაშების მონაწილე (V ადგილი), საბჭოთა კავშირის ხალხთა V სპარტაკიადის ჩემპიონი სამბოში (1971). თბილისის ნაკრებ გუნდთან ერთად 1976 წელს გახდა საბჭოთა კავშირის თასის მფლობელი.
1973 წლის თებერვალში თბილისში გაიმართა ტრადიციული საერთაშორისო ტურნირი, სადაც გურამ გოგოლაურმა მეორე ადგილი დაიკავა. იმავე წლის თებერვალშივე დარმშტატში გამართულ დიდ საერთაშორისო ტურნირზე გურამ გოგოლაურმა პირველი ადგილი მოიპოვა. მადრიდში, იმავე წლის მაისში გამართულ ევროპის ჩემპიონატზე გურამ გოგოლაური გუნდურ ჩათვლაში ჩემპიონის ტიტულის, ხოლო პირად პირველობაში ბრინჯაოს მედლის მფლობელი გახდა. ასევე, ბრინჯაოს მედალი დაისაკუთრა კიევში გამართულ პირველ საკავშირო ჩემპიონატზე.
მიღწევები
ევროპის ჩემპიონი ევროპის ვიცე-ჩემპიონი ევროპის ჩემპიონატის ბრინჯაოს პრიზიორი საერთაშორისო ტურნირების ჩემპიონი საბჭოთა კავშირის ვიცე-ჩემპიონი საბჭოთა კავშირის ჩემპიონატის ბრინჯაოს პრიზიორი საბჭოთა კავშირის თასი
UTC-06:00
450px|right|thumb|UTC+0 მსოფლიოს სასაათე სარტყელის რუკაზე: ლურჯი — UTC−6-ის ზონა [[ზამთარი|ზამთარში (ნოემბერი—მარტი) ჩრდილოეთ ნახევარსფეროში (ზაფხულში (აპრილი—ოქტომბერი) — UTC-5); ცისფერი — UTC−6-ის ზონა ოკეანეებში; ღია-ყვითელი — UTC−6-ის ზონა მთელი წლის განმავლობაში; ფორთოხლისფერი — UTC−6-ის ზონა ზაფხულში (აპრილი—ოქტომბერი) ჩრდილოეთ ნახევარსფეროში და UTC−6-ის ზონა ზამთარში (აპრილი—ოქტომბერი) სამხრეთ ნახევარსფეროში]]
UTC−6 («ცენტრალურამერიკული დრო») — სასაათო სარტყელი შემდეგი ქვეყნებისათვის:
რესურსები ინტერნეტში
UTC-06:00
გაბრიელ ლიპმანი
ჯონას ფერდინანდ გაბრიელ ლიპმანი (დ. 16 აგვისტო, 1845, ბონევოიე, ლუქსემბურგი — გ. 13 ივნისი, 1921, ატლანტის ოკეანე) — ფრანგი-ლუქსემბურგელი ფიზიკოსი, გამომგონებელი და ნობელის პრემიის ლაურეატი ფიზიკის დარგში „ფერთა ფოტოგრაფიული რეპროდუქციისთვის, რომელიც ინტერფერენციის ფენომენზეა დაფუძნებული“ (1908).
ადრეული წლები და განათლება
ჯონას ფერდინანდ გაბრიელ ლიპმანი დაიბადა 1845 წლის 16 აგვისტოს ბონევოიეში (დღევანდელ ლუქსემბურგში). ამ პერიოდში ბონევოიე იყო ჰოლერიჩის ნაწილი და ხშირად სწორედ ამ ადგილს მოიხსენიებენ მის დაბადების ადგილას. მისი მამა ისაი ფრანგი ებრაელი რომელიც დაიბადა ენერიში, ქალაქ მეცის მახლობლად. 1848 წელს ოჯახი საცხოვრებლად გადავიდა პარიზში. იგი იყო საკმაოდ საზრიანი და მგრძნობიარე მოსწავლე, ასევე აღსანიშნავია მისი მათემატიკისადმი სიყვარული. 1868 წელს იგი სასწავლებლად შევიდა ეკოლო ნორმალის სასწავლებელში, სადაც მან აგრეჟეს გამოცდა ვერ ჩააბარა. 1872 წელს საფრანგეთის მთავრობამ ლიპმანი ჰეიდელბერგის უნივერსიტეტში გაგზავნა სასწავლებლად. მოგვიანებით ლიპმანი დაბრუნდა პარიზში (1875) და კვლავ განაგრძო სწავლა 1878 წლამდე, ხოლო ამ წელს იგი გახდა სორბონის უნივერსიტეტის პროფესორი ფიზიკაში.